Պինո Դե Վիտտորիո

Ջուզեպպե Դե Վիտտորիո (բեմական անուն՝ Պինո Դե Վիտտորիո), (, ), իտալացի երգիչ, դրամատիկ դերասան։

Կենսագրություն 
Պինո Դե Վիտտորիոն ծնվել է Լեպորանոյում, Տարանտո գավառում։ Նա հայտնի է դարձել որպես թատրոնի դերասան (այնուհետև՝ որպես երգիչ), որը վերակենդանացրեց Հարավային Իտալիայի կոմիկական թատրոնի ավանդույթները։ Նրա կարիերայի վրա մեծ ազդեցություն է ունեցել իտալացի ռեժիսոր, կոմպոզիտոր և երաժշտական քննադատ Ռոբերտո դե Սիմոնան։ Պինոն նրա ներկայացնումների մեծամասնությունում խաղացել է գլխավոր դերեր, նրանց վերջին համատեղ աշխատանքը՝ «Gatta Cenerentola», հաջողությամբ ցուցադրվեց Նյու Յորքի փառատոններում և Հարավային Ամերիկայի քաղաքներում։

Պինո Դե Վիտտորիոյի դեբյուտը տեղի է ունեցել Նեապոլում, Սան Կառլոյի բեմում, Լուիջի և Ռիչի Ֆեդերիկո եղբայրների «Crispino e la Comare» երաժշտական կատակերգությունում։

Պինո Դե Վիտտորիոն մասնակցել է շատ միջազգային երաժշտական և թատրոնի փառատոների, բարոկկո ոճի և ժամանակակից օպերայի բեմադրությունների։ Լոնդոնում, արքայական ընտանիքի ներկայությամբ նա կատարեց Ամուրի դերը կոմպոզիտոր Մարկո Դզեբոնի դա Գալյանոյի «Դաֆնա» օպերայում։ Վիտորիոն «Cappella della Pieta de' Turchini» անսամբլի (գեղարվեստական ղեկավար և դիրիժոր՝ Անտոնիո Բլորիո) միջազգային հյուրախաղերի մշտական մասնակից է։ Երկու անգամ ելույթ է ունեցել Սանկտ Պետերբուրգի «Earlymusic» փառատոնի համերգներում 2011 (կատարել է հին իտալական ազգային երգեր) և 2014 թվականներին (կատարել է բարոկկո ոճի օպերային երգեր)։

Նա հանդես է գալիս նաև «Le Poème Harmonique» և «L`Arpeggiata» հայտնի անսամբլների հետ։ Մասնակցում է «Զինվորի պատմություն», «Իգոր Ստրավինսկի», «Օրփեոս», «Կլաուդիո Մոնտեվերդի» և այլ օպերաների բեմադրություններին։

Սկավառակագրություն 
 Tarantelle del Gargano. L'Empreinte Digitale. 1997.
 L'Amante Impazzilo: Cantate Napoletane Barocche, Vol. 3 [Italian Import]. Symphonia. 1999.
 Tarantelle del Rimorso. Eloquentia. 2006.
 Cantate Napoletane del '700, Cappella della Pietà de' Turchini diretta da Antonio Florio. Eloquentia. 2009.
 Siciliane. Glossa Records. 2013.
 Il Canto della Sirena: Cantate Napoletane dell' eta barocca. Glossa Records. 2014.

Մրցանակներ 
 2012 год. Premio Saturo d'Argento. 
 2012 թվական. Ապուլիա մարզի երաժշտական մրցնակաբաշխություն

Ծանոթագրություններ

Գրականություն 
 Archivo de todas las Biografías: Pino De Vittorio. 
 Pino de Vittorio: Musica neapolitana.
 Schweiger, Stefan. Pino de Vittorio (Պինո Դե Վիտտորիոյի կենսագրությունը լեհերեն)

Արտաքին հղումներ
 Ընտրված սկավառակագրություն allmusic.com-ում

Իտալացի երգիչներ
Իտալացի դերասաններ